YGG ร่วง 8% ราคาไดรูท หลัง 360 ล้านหุ้นใหม่เข้าเทรด โบรกแนะดูพื้นฐาน เป้า 13 บ.   
YGG ร่วง 8% ราคาไดรูท หลังหุ้นเพิ่ม “RO” เข้าเทรดใหม่ 360 ล้านหุ้น เกิดจากแรงเทขายทำกำไรออกมา เพราะราคาที่ได้จัดสรรมาค่อนข้างต่ำมากที่หุ้นละ 0.50 บาท อย่างไรก็ตามโบรกฯแนะนลท.มีหุ้นอยู่แล้ว “ถือ” ให้ดูที่พื้นฐาน ชูเป้า 13 บ.   
YGG ร่าง 8% ราคาไดรูท หลังหุ้นเพิ่ม “RO” เข้าเทรดใหม่ 360 ล้านหุ้น เกิดจากแรงเทขายทำกำไรออกมา เพราะราคาที่ได้จัดสรรมาค่อนข้างต่ำมากที่หุ้นละ 0.50 บาท อย่างไรก็ตามโบรกฯแนะนลท.มีหุ้นอยู่แล้ว “ถือ” ให้ดูที่พื้นฐาน ชูเป้า 13 บ.   
28 มี.ค. 2565

ผู้สื่อข่าวรายงานว่า วันนี้ 28 มี.ค. 2565 ราคาหุ้น บริษัท อิ๊กดราซิล กรุ๊ป จำกัด (มหาชน) หรือ YGG ณ เวลา 10:26 น. อยู่ที่ระดับ 10.60 บาท ลบไป 0.90 บาท หรือลงไป 7.83% โดยทำจุดสูงสุดที่ระดับ 11.20 บาท และทำจุดต่ำสุดที่ระดับ 10.40 บาท ด้วยมูลค่าการซื้อขาย 91.43 ล้านบาท

สำหรับราคาหุ้นบนกระดาน YGG เปิดมาราคาหุ้นเกิดการไดรูทเป็นผลจากไดลูชั่นเอฟเฟค หลังหุ้นเพิ่มทุนของ YGG จำนวนราว 360 ล้านหุ้น ที่จัดสรรให้ผู้ถือหุ้นเดิมตามสัดส่วนการถือหุ้น (Rights Offering) ในราคาเสนอขาย 0.50 บาทต่อหุ้น เริ่มซื้อขายในตลาดหลักทรัพย์ในวันที่ 28 มี.ค. 2565 ส่งผลให้หุ้นสามัญทั้งหมดของ YGG เพิ่มขึ้นเป็น 602 ล้านหุ้น จากเดิม 242 ล้านหุ้น
ด้านนักวิเคราะห์บริษัทหลักทรัพย์ บัวหลวง ระบุว่า ทิศทางราคาหุ้น YGG ในสัปดาห์นี้ จะมีความผันผวน เนื่องจากมีหุ้นเพิ่มทุนจำนวนดังกล่าวเข้ามาซื้อขาย คาดว่าจะมีนักลงทุนบางส่วนที่ได้รับจัดสรรหุ้นเพิ่มทุนขายทำกำไรออกมา เนื่องจากราคาที่ได้จัดสรรมาราคาค่อนข้างต่ำมากที่หุ้นละ 0.50 บาท แต่หลังจากผ่านช่วงสัปดาห์แรกไปแล้วต้องประเมินอีกรอบบนพื้นฐาน 2 ปัจจัย ได้แก่
1.หากราคาหุ้นของ YGG ลงไปต่ำมาก หรือต่ำกว่าระดับ 10 บาท และ 2.หากไม่มีแรงขายออกมามากนัก หรือแรงขายเริ่มน้อยลง ต้องกลับมาดูที่พื้นฐานของ YGG ว่าจะมีทิศทางอย่างไร โดยแนะนำนักลงทุนที่มีหุ้น YGG ในพอร์ตอยู่แล้วให้ “ถือ” กำหนดราคาเป้าหมายเหมาะสมไว้ที่ 13 บาท
ทั้งนี้ ผู้สื่อข่าวรายงานเพิ่มเติมว่า จากสมมุติฐานราคาเป้าหมายหุ้น YGG ที่ 13 บาท หากวันนี้ราคาปรับขึ้นไปที่ 12 บาท จะมีอัพไซด์ 8.33% ในทางกลับกันหากราคาปรับลงมาที่ 11 บาท จะมีอัพไซด์ 18.18% และหากลดหลั่นลงมาเรื่อยๆ เช่น 10 บาท จะมีอัพไซด์ 30%, 9 บาท จะมีอัพไซด์ 44.44%, 8 บาท จะมีอัพไซด์ 62.50%, และ 7 บาท จะมีอัพไซด์ 85.71%